এর কারণ হলো, পুরুষ ও মহিলা মিশ্রিত সামাজিক কর্মকান্ড সুষ্ঠুভাবে চালাতে হলে একটি বিশেষ দৈহিক, বুদ্ধিবৃত্তিক ও মানসিক গঠন দরকার। যিনি মানুষ সৃষ্টি করেছেন, তিনিই সব থেকে ভালো জানেন, ঐ ধরনের সামাজিক কর্মকান্ডে নেতৃত্ব দেয়ার জন্য ঐ তিনটি গুণের প্রয়োজনীয় সমন্বয় কার মধ্যে অপেক্ষাকৃত ভালো আছে। এ বিষয়টি বিবেচনা করে তিনি পুরুষকেই সে দায়িত্ব দিয়েছেন। আর এটি অত্যন্ত সুন্দরভাবে আল্লাহ বলেছেন, সূরা নিসার ৩৪ নম্বর আয়াতে। পুরুষেরা হচ্ছে নারীর পরিচালক। কারণ, আল্লাহ তাদের একজনকে অপরের ওপর বিশিষ্টতা দান করেছেন।